देलदर किंवरली के लोगों ने की रात्रि गश्त बढ़ाने की मांग
सदरपुलिस थाना परिसर में मंगलवार को एसपी संदीप सिंह चौहान की अध्यक्षता में सीएलजी सदस्यों की बैठक का आयोजन किया गया। बैठक में देलदर किवरली के लोगों ने रात्रि गश्त बढाने होली पर्व को देखते हुए पुलिसकर्मियों की नियुक्ति को लेकर मांग की। बैठक में सदर पुलिस को होमगार्ड दिए जाने पर भी चर्चा हुई तथा तलेटी चौराहे पर रात्रिकालीन गश्त के लिए होमगार्ड नियुक्त करने के लिए चर्चा की, जिस पर एसपी ने कार्रवाई का भरोसा दिलाया। इसके साथ ही छापरी मावल पुलिस चौकी को पुन: शुरु करने के लिए भी चर्चा की। बैठक में अपराधियों की ओर से किए जाने वाले अपराध के बारे में चर्चा की। एसपी ने संदेहप्रद लोगों को देखने पर पुलिस को सूचित करने को कहा। तलेटी में बाहरी राज्यों से आने वाले मजदूरों का पुलिस वेरीफिकेशन किए जाने पर भी चर्चा हुई। इस मौके एसपी चौहान ने सीएलजी सदस्यों का परिचय लिया। मुखरी माता टैक्सी यूनियन के पदाधिकारियों ने मौके पर पहुंचकर माउंट आबू में वाहनों के चालान बनाने की बात रखी। एसपी ने यूनियन के पदाधिकारियों को बताया कि यदि नियमानुसार कार्रवाई की जाती है तो कोई आपत्ति नहीं है यदि जान बुझकर यदि कार्रवाई की जा रही है, तो उसे वह देखेंगे। बैठक में देलदर, किवरली, आमथला, क्यारिया, गणका समेत सदर थाना क्षेत्र में आने वाले गांव के सीएलजी सदस्य, शहर थानाधिकारी, सदर थाना अधिकारी कार्मिक मौजूद थे।
hin_Deva hin_Deva